Hjemmesiden Byggeriets Regler har samlet relevante love og regler på et sted. I AB92 og ABT93 under forsikring står nævnt, hvem som har ansvaret for forsikringer i forbindelse med byggeriet.
Det er entreprenøren (sælger), som skal købe en erhvervsansvarsforsikring og vise overfor bygherre (køber), at den er i kraft.
Bygherren står sædvanligvis for at købe en bygningsforsikring med brand og storm til eksisterende bygninger (ved om- og tilbygning) og sikrer, at entreprenøren og evt. underleverandører står som forsikret på policen.
I fællesskab skal I aftale, hvordan entreprisen skal forsikres. Står bygherren for bygningsforsikring med brand og storm, kan entreprenøren aftale med bygherren, at han køber entrepriseforsikringen.
Da bygherren kan blive holdt ansvarlig for skader på forbipasserende personer eller skader på naboejendomme, anbefaler vi dig at købe en bygherreansvarsforsikring.